###### ÜGYRENDI, KÖZRENDVÉDELMI ÉS TELEPÜLÉSFEJLESZTÉSI BIZOTTSÁG

# H A T Á R O Z A T

**Tárgykód: Száma: t á r g y a**

**A20 4/2022. (I. 25.)** A Herpály-Team Kft ügyvezetői tisztségére benyújtott pályázat elbírálásának javaslata

**A20 5/2022. (I. 25.)** Berettyóújfalu Város Önkormányzata 2022. évi költségvetési rendelete elfogadásának javaslata

**A20 6/2022. (I. 25.)** A helyi önkormányzati képviselők és bizottsági tagok tiszteletdíjáról szóló önkormányzati rendelet elfogadásának javaslata

**A20 7/2022. (I. 25.)** A Magyarország helyi önkormányzatairól szóló 2011. évi CLXXXIX. törvény 71. § (4) bekezdés f.) pontja alapján Muraközi István polgármester illetménye meghatározásának, illetve a 148/2019. (X.31.) önkormányzati határozat visszavonásának javaslata

**A20 8/2022. (I. 25.)** A Magyarország helyi önkormányzatairól szóló 2011. évi CLXXXIX. törvény 71. § (6) bekezdés alapján Muraközi István polgármester költségtérítése meghatározásának, illetve a 149/2019. (X.31.) önkormányzati határozat visszavonásának javaslata

**A20 9/2022. (I. 25.)** A Magyarország helyi önkormányzatairól szóló 2011. évi CLXXXIX. törvény 80. § (1) bekezdés alapján Bónácz János alpolgármester illetménye meghatározásának, illetve a 150/2019. (X.31.) önkormányzati határozat visszavonásának javaslata

**A20 10/2022. (I. 25.)** Honvédelmi Sportközpont megvalósítására irányuló együttműködési megállapodás elfogadásának javaslata

**A20 12/2022. (I. 25.)** A Hajdú-Bihar megyei 4. sz. országgyűlési egyéni választókerületi választási bizottság tagjainak megválasztásának javaslata

**A20 13/2022. (I. 25.)** A szavazatszámláló bizottságok tagjainak megválasztásának javaslata

**A20 14/2022. (I. 25.)** A 2022. évi igazgatási szünet elrendelésének javaslata

**A20 15/2022. (I. 25.)** A polgármester 2022. évi szabadságának meghatározásának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2022. január 25-én megtartott Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésén.

**Jelen vannak:**

**Pénzügyi Bizottság részéről:**

Dr. Zákány Zsolt bizottsági elnök

Csarkó Imre bizottsági tag

**Ügyrendi, Közrendvédelmi és Településfejlesztési Bizottság részéről**

 Szántai László bizottsági tag/levezető elnök

 Vitányi Ferenc József bizottsági tag

 Papp Máté bizottsági tag

 Bottó Gabriella Judit bizottsági tag

**Berettyóújfalui Polgármesteri Hivatal részéről:**

Muraközi István polgármester

Dr. Körtvélyesi Viktor jegyző

Nagyné Székely Katalin aljegyző

 Dézsi Ferencné pénzügyi irodavezető

 Sólya László városfejlesztési irodavezető

Demény Zsolt városfejlesztési iroda képviseletében

 Mile Sándor jegyzőkönyvvezető

**Meghívottak:**

 Pálfiné Papp Mária gazdasági vezető, Közintézmények Szolg. Irodája

 Tóth Klára intézményvezető, Vass Jenő Óvoda és Bölcsőde

 Kállai Irén igazgató, Berettyó Kulturális Központ

 Lisztes Éva igazgató-helyettes, Berettyó Kulturális Központ

 Török Péter múzeumvezető, Bihari Múzeum

 Szabóné Kovács Zsuzsa intézményvezető, Bihari Szociális Szolg. Központ

 Kusai Tamás könyvvizsgáló

 Zámbori Péter ügyvezető, Zámbori Kft.

A Pénzügyi Bizottság és az Ügyrendi, Közrendvédelmi és Településfejlesztési Bizottság együttes ülésének levezető elnöke Szántai László volt. A levezető elnök köszöntötte a jelenlévőket, majd elmondta, hogy a Pénzügyi Bizottság 2 fővel van jelen, így határozatképtelen, az Ügyrendi, Közrendvédelmi és Településfejlesztési Bizottság pedig 4 fővel határozatképes. A Pénzügyi Bizottság Ügyrendi, Közrendvédelmi és Településfejlesztési Bizottsággal közös napirendi pontjainak, illetve a külön napirendi pontjainak tárgyalására január 26-án délután 1300 órakor kerül sor. A Pénzügyi Bizottság tagjai határozatképtelenség okán elhagyták az ülést. A levezető elnök elmondta, hogy a bizottsági ülés meghívójában 6 közös napirendi pont szerepel, azonban ezeket a Pénzügyi Bizottság határozatképtelensége miatt csak az Ügyrendi Bizottság tárgyalja, illetve az Ügyrendi Bizottságnak további 4 napirendi pontja van. A levezető elnök a napirend tervezetét szavazásra bocsátotta, melyet a Bizottság tagjai egyhangúan támogattak.

Az ülés kezdete: 1635

**Együttes ülés napirendje:**

1./ Előterjesztés Berettyóújfalu Város Önkormányzata 2022. évi költségvetési rendeletének elfogadására (3.)

**Előterjesztő:**  Muraközi István polgármester

2./ Előterjesztés a helyi önkormányzati képviselők és bizottsági tagok tiszteletdíjáról szóló önkormányzati rendelet elfogadására (4.)

 **Előterjesztő:**  Muraközi István polgármester

3./ Előterjesztés a Herpály-Team Kft ügyvezetői tisztségére benyújtott pályázat elbírálására (5.)

 **Előterjesztő:** Muraközi István polgármester

4./ Előterjesztés a polgármester illetményének és költségtérítésének megállapítására (9.)

 **Előterjesztő:**  Muraközi István polgármester

5./ Előterjesztés Honvédelmi Sportközpont megvalósítására irányuló együttműködési megállapodás elfogadására (16.)

**Előterjesztő:** Muraközi István polgármester

6./ Előterjesztés az Északi Iparterület hasznosítására benyújtott pályázatok elbírálására (zárt ülés) (17.)

**Előterjesztő:** Muraközi István polgármester

**Ügyrendi, Közrendvédelmi és Településfejlesztési Bizottság további napirendje:**

7./ Előterjesztés a Hajdú-Bihar megyei 4. sz. országgyűlési egyéni választókerületi választási bizottság tagjainak megválasztására (6.)

**Előterjesztő:** Dr. Körtvélyesi Viktor OEVI vezetője

8./ Előterjesztés a szavazatszámláló bizottságok tagjainak megválasztására (7.)

**Előterjesztő:** Dr. Körtvélyesi Viktor HVI vezetője

9./ Előterjesztés a 2022. évi igazgatási szünet elrendeléséről (8.)

 **Előterjesztő:** Muraközi István polgármester

10./ Előterjesztés a polgármester 2022. évi szabadságának meghatározására (10.)

 **Előterjesztő:** Muraközi István polgármester

**1. Napirend:** Előterjesztés a Herpály-Team Kft ügyvezetői tisztségére benyújtott pályázat elbírálására

**Muraközi István polgármester** szóbeli kiegészítésében elmondta, hogy a képviselő-testület a tavaly november végi ülésén döntött arról, hogy pályázatot ír ki a Herpály-Team Kft. ügyvezető igazgatói állásának vonatkozásában. Akkor sok szempontot figyelembe vettek, például hol kellene hirdetni, milyen típusú vezetőt milyen végzettséggel, milyen nyelvtudással, milyen szakmai kvalitásokkal kellene rendelkeznie egy ügyvezető igazgatónak. Már akkor kíváncsi volt, hogy mekkora verseny fog kialakulni, mennyire vonzó egy kisvárosi vagyonkezelő-, illetve közszolgáltató cég vezetése. A beérkezett pályázatból leszűrhető az a következtetés, hogy sajnos már egy Berettyóújfalu méretű város legnagyobb vállalkozásának az ügyvezető igazgatói pozíciójára kiírt pályázat sem mozgatja meg nagyon a menedzsereket. Legalább egy pályázat érkezett, melyet Zámbori Péter nyújtott be, aki az ülésen is jelen van. Örömét fejezte ki, hogy Zámbori Péter nem csak a jelenre, hanem a közeljövőre is kitért a pályázatában. Úgy gondolja, hogy egy nagyon jó pályázatot kaptak, Zámbori Péter minden olyan tudásnak és tapasztalatnak a birtokában van, mely alapján a bizottságok és a Képviselő-testület meg tudja majd hozni a döntést.

**Zámbori Péter** szóban elmondta, hogy 17 éve dolgozik önkormányzati cégeknél, főleg marketing és kommunikáció területen. Jelenleg Debrecenben él, de élt és dolgozott már Kecskeméten is, ahol szintén egy önkormányzati tulajdonú céget vezetett. Budapesten egy évig élt, majd Kisújszálláson vezette öt évig a Kumánia Gyógyfürdő Kft-t. Debrecenben 8,5 évig a debreceni vagyonkezelőnél és a hozzá tartozó tagvállalatoknál dolgozott. Ez még inkább a marketinges rész volt, innen indult el a turizmus irányába. Debrecen után a Hírös Sport Nonprofit Kft. ügyvezetőjeként dolgozott Kecskeméten. A Kft. elnevezése kicsit megtévesztő, mert bár sportlétesítményeket is üzemeltettek, emellett szabadidő központot, strandot csúszdaparkkal, illetve abban az időszakban került átadásra a kecskeméti fürdő, ami akkor értéken egy 6 milliárdos beruházás volt. Véleménye szerint azt a létesítményt világszínvonalon sikerült megépíteni. Innen került Budapestre, majd egy évvel később, 2016-ban a Kumánia Gyógyfürdő Kft. ügyvezetője lett Kisújszálláson. Ez egy turisztikai komplexum egy három csillagos szállodával, kempinggel, gyógyászattal és strandfürdővel együtt. Innen pedig a szerződése lejártával jött el egy évvel ezelőtt. Azóta a saját cégében dolgozik, melyet 2009-ben hozott létre. Jelen pillanatban turisztikai tanácsadással foglalkozik. A Magyar Fürdőszövetség Elnökségének a tagja idén májusig, akkor jár le a négyéves mandátuma. Itt is a marketing és kommunikációs feladatok tartoznak hozzá. Úgy gondolja, hogy Berettyóújfalunak van kitörési lehetősége az egészségturizmus területén. Van egy kórház, ami a megfelelő szakmai hátteret biztosítja, van egy strandfürdő, melynek jelenleg is folyamatban van a fejlesztése. Ez lenne az egyik lába a Herpály-Team Kft-nek, ami nagyjából az egyharmadát adja ki az árbevételnek. Elgondolása szerint a fejlesztésben tovább kell menni, szálláshely bővítés esetében a kemping, ami a leggyorsabb, és ár-érték arányban a leghatékonyabb beruházás tudna lenni, illetve egy szálloda is elfér a városban. Nagyon nagy előnyei vannak a városnak, Nagyvárad szinte pár percnyire van, Debrecen fél órára van, a debreceni repülőtér pedig 20 percre van. Sok olyan lehetőséget ki lehetne használni, amit az elmúlt időszakban nem tett meg a település. Most került felújításra a Zsinagóga, kulturális területen is lehetne együttműködni. Azt gondolja, hogy a település turisztikai területén nagyon sok potenciál van. A távhő egy olyan terület, ami véleménye szerint akkor jelenik meg, amikor nem működik jól a szolgáltatás, illetve, ha magasabb számlát kap a lakosság, vagy valamilyen csőtörés van a városban, a városlakók ezen kívül nem nagyon találkoznak a távhőszolgáltatással.

**Vitányi Ferenc József képviselő** kiegészítésében elmondta, hogy mivel egy pályázat érkezett, ezért nem nagyon van viszonyítási alap. Bár a pályázat az ügyvezetőre lett kiírva, meglátása szerint az ágazatokat külön kellene választani, melyek élére egy szakképzett embereket kell állítani. Egy közgazdász szakember nem biztos, hogy érteni fogja, hogy hogyan működik a távhőszolgáltatási rendszer. Egy fejlesztési programban az is beleférhetne, hogy a gyógyvizet kihasználva a távhőszolgáltatási rendszert esetleg rá lehetne csatlakoztatni valamelyik kútra, mivel nem mind van kihasználva. Tudomása szerint a gyógyvíz 65-70 fokos, ezért ki kellene használni.

**Szántai László képviselő** szóban elmondta, hogy nincs nehéz dolguk, mivel eleve egy jelentkező van. Zámbori úr a dolgukat tovább könnyítette azzal, hogy az összefoglalójában elmondta az elképzeléseit, hiszen ezt hallva, illetve az előzetes írásos anyagot olvasva azt látja, hogy olyan előélete van, ami leginkább a turisztika és a fürdő területén impozáns. Berettyóújfalunak erre most szüksége lesz, hiszen a fürdőfejlesztés egy nagy volumenű, több milliárdos fejlesztés, aminek a beindulásához azt gondolja, hogy a Zámbori úr szakértelmére szükség lesz. Elmondta továbbá, hogy egy kérdés fogalmazódott meg benne. Zámbori úr 2009 óta a Zámbori Kft. ügyvezetője. Össze tudja egyeztetni a Zámbori Kft. vezetését a Herpály-Team Kft. vezetésével teljes munkaidőben?

**Zámbori Péter** válaszában elmondta, hogy sorrendben haladna a felmerült kérdések megválaszolásában. Divízió vezetőkre mindenképpen szükség van, egy vagyonkezelő- és ingatlan üzemeltetésben, egy turizmusban, illetve egy közszolgáltatásban gondolkodott. Személy szerint nem ért a távhőszolgáltatáshoz, de van affinitása, hogy megtanulja. A gyógyvíz kihasználását meg kell vizsgálni, ugyanis a vízhozam elbírja-e, hogy töltik a benti új medencét, a kinti medencéket, illetve a létesítmény fűtésére mennyi víz menne el. Amennyiben van olyan kút, ami felhasználható, akkor meg lehet vizsgálni, hogy a hőszolgáltató beépítse ezt a saját rendszerébe, illetve rásegítsen. Mórahalom kiváló példa, ahol a Bölcsődét és a Polgármesteri Hivatalt is termálvízzel fűtik. Meg kell vizsgálni ezt a kérdést és a műszaki szakvélemények után lehet majd döntést hozni. A 2009 óta létező cége elég hullámzó, aminek az az oka, hogy amikor elvállata egy önkormányzati cég vezetését, akkor a cégében szinte nem is dolgozott. Van néhány olyan felkérése, tanácsadása, amit telefonon vagy e-mailen este is meg tud oldani, nem gondolja, hogy ez teher lenne. Úgy gondolja, hogy a kettő összeegyeztethető, semmilyen olyan tevékeny-séget nem végez a cége, amely a városnak konkurense lenne. Ez egy kihívás számára, jelen pillanatban a Herpály-Team Kft. élvez elsőbbséget.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

Az Ügyrendi, Közrendvédelmi és Településfejlesztési Bizottság 4 igen, 0 nem, 0 tartózkodás mellett az alábbi határozatot hozta:

**4/2022. (I. 25.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

 Berettyóújfalu Város Önkormányzata Képviselő-testülete megbízza Zámbori Pétert (anyja neve: Siket Erzsébet, lakcíme 4028 Debrecen, Kassai út 29/D. 1. ajtó) a HERPÁLY-TEAM Építőipari és Szolgáltató Korlátolt Felelősségű Társaság ügyvezető feladatainak, munkaviszony keretében, kötetlen munkarendben történő ellátásával 5 év határozott időre, 2022. március 1-től 2027. február 28-ig, 3 hónap próbaidő kikötésével, azzal, hogy az ügyvezető személyi alapbérét, megbízatásának időtartamára, 2022. március 1-től 2027. február 28-ig havonta bruttó 1.000.000,- Ft összegben állapítja meg.

**Határidő:** 2022. január 27.

 **Felelős:** Nagy Istvánné bizottsági elnök

**2. Napirend:** Előterjesztés Berettyóújfalu Város Önkormányzata 2022. évi költségvetési rendeletének elfogadására

**Muraközi István polgármester** szóbeli kiegészítésében elmondta, hogy a költségvetés összeállítása során alapvetően a kötelező feladatok ellátására kell fókuszálni, emellett pedig az önként vállalt feladatok megvalósítását a lehetőségekhez mérten igyekszik megoldani az önkormányzat. Az utóbbi években az önkormányzat költségvetései inkább felhalmozási jellegűek voltak, hiszen a felhalmozási kiadások meghaladták a működési kiadások összegét. Az idei év költségvetésének főösszege 5,3 milliárd forint alatt van, melynek a közel 60%-a működési jellegű. A kötelező feladatok ellátását a lehető legmagasabb szinten próbálja megvalósítani az önkormányzat. Ebben az évben a Magyar Állam mellett az önkormányzat is megpróbál egy jelentősebb béremelést eszközölni a dolgozói számára. Örömteli, hogy akár az oktatásban, akár a kulturális szférában, akár a szociális szférában dolgozóknak az Állam biztosítja a béremelést. Jelentősen emelkedett a minimálbér és a garantált bérminimum is. Mindezek mellett az önkormányzat a köztisztviselők részére egy jelentősebb illetményalap emeléssel biztosítja a bérek emelését. Azoknál a munkaköröknél, ahol az Állam nem tudja megemelni a béreket, ott az önkormányzat a béremeléseket saját forrásból biztosítja. Ezekkel az intézkedésekkel azt lehet mondani, hogy az önkormányzatnál és intézményeinél valamennyi dolgozónak emelkedik a bére. A lakosságot a legjobban az úthálózat minősége foglalkoztatja. Talán néhány héten belül beadásra kerül a belterületi utak fejlesztésére vonatkozó uniós pályázat, melyből az útfelújításokra jelentős forrásokat lehet fordítani. Az idei évben az utak magasabb műszaki tartalmú felújítására az önkormányzat a korábbi évektől eltérően egy magasabb összeggel számol, legalább 100 millió forint értékben. Nincs könnyű helyzetben az önkormányzat, mert a kiadások pillanatok alatt el tudnak szállni, de megpróbáltak egy olyan költségvetést összeállítani, ahol a bevételek és a kiadások is tarthatóak.

**Dézsi Ferencné pénzügyi irodavezető** szóban hozzátette, hogy ilyen hamar még sosem került összeállításra az önkormányzat költségvetése. A polgármester úr által korábban elmondott tételek mind beépítésre kerültek a költségvetésbe, különös tekintettel a béremelésekre. Az óvoda, a bölcsőde és a szociális ellátórendszer központi támogatása jelentősen magasabb összeget képvisel az előző évekhez képest. A bevételek között 152 millió forint összegben terveztek az iparűzési adóhoz kapcsolódó kompenzációval, illetve 172 millió forint támogatási igénnyel számoltak a rendkívüli önkormányzati támogatás vonatkozásában. Ezek a számok még változnak, mert az előterjesztés kiküldését követően jelent meg az a kormányrendelet, ami alapján a minimálbér és a garantált bérminimum emelkedése miatt az önkormányzat több, mint 140 millió forint plusz forrásban részesül. Az önkormányzati intézmények létszáma két kivétellel nem változik. Az egyik változás a bölcsődénél van, ahol az fejlesztést követően 7 új dolgozó kerül felvételre, a másik pedig a KÖSZI, ahol egy fő konyhai kisegítő kerül felvételre szintén a bölcsődei fejlesztésnek köszönhetően. Az iparűzési adó tekintetében 700 milliós bevétellel számoltak. Az intézményekkel napi szintű volt az egyeztetés. Bízik benne, hogy a bizottság tagjai támogatni fogják a 2022. évi költségvetés elfogadását.

**Szántai László képviselő** szóban elmondta, hogy elolvasva a könyvvizsgáló jelentését a költségvetés vonatkozásában, két nagy szám tűnt fel neki. Az egyik egy 1,8 milliárdos hiány a felhalmozási oldalon, a másik pedig egy 54 milliós hiány a működési oldalon. Bizonyára ennek megvan a megoldása, ettől a költségvetés működik, de ettől függetlenül erre vonatkozóan kérne egy kis kiegészítést.

**Dézsi Ferencné pénzügyi irodavezető** válaszában elmondta, hogy a hiányt pénzmaradványból, többletbevétellel, vagy pedig hitelből lehet finanszírozni. Az önkormányzat költségvetésében óriási pénzmaradvány van, ami a hiányt gyakorlatilag megszünteti. A felhalmozási költségvetés bevételi oldala a felhalmozási pénzmaradvány. A működési oldalon meglévő 54 millió forintos hiány pedig kezelhető, főleg úgy, hogy az előzőekben mondta el, hogy több, mint 140 milliós plusz forrást kap az önkormányzat a béremelések miatt.

**Tóth Klára intézményvezető** hozzátette, hogy a Vass Jenő Óvoda és Bölcsőde költségvetése nagyon jó, hiszen rengeteg gyermekük van, ami magával vonzza a dolgozói létszámot, a bért és a működést is, ami a magasabb összegű állami támogatásoknál mutatkozik meg. Ahogy korábban irodavezető asszony elmondta, a kormányrendelet szerint járó támogatással az intézmény központi támogatás növekszik, így az önkormányzatnak kevesebb forrással kell majd a működést kiegészíteni. Az intézmény személyi- és tárgyi ellátottsága jó, az épületek nagy része pályázati forrásokból megújult, illetve folyamatban van a Rákóczi óvoda energetikai fejlesztése. Minden megtesznek azért, hogy a szülők és a gyermekek elégedettek legyenek.

**Kállai Irén igazgató** szóban elmondta, hogy a Berettyó Kulturális Központ bérfejlesztésére is van állami támogatás, egy 27,3 milliós pályázat van beadva, ez pedig még nem jelenik meg a költségvetésben.

**Kusai Tamás könyvvizsgáló** szóbeli kiegészítésében elmondta, hogy a működési költségvetés esetében az 54 milliós hiány kezelhető mértékű. Berettyóújfalu esetében jó néhány évvel ezelőtt olyan nagy mértékű volt a beruházások összege, amihez a saját erőt nem mindig tudta az önkormányzat biztosítani, hogy később a működés rovására ment. A beruházások önerejére 10-15 évvel ezelőtt felvett hitelek terhei jelentősen rontották a működési költségvetés lehetőségeit. Jó néhány évvel ezelőtt a beruházások többnyire utófinanszírozásúak voltak, ami azt jelentette, hogy a már kifizetett számlákat finanszírozták le. Jelenleg a futó beruházásók jó részénél előre ideadják a pénzt, az viszont a képviselő-testület felelőssége, hogy ezeket a forrásokat úgy és arra használja fel, amire azt kapta az önkormányzat.

**Szántai László képviselő** elmondta, hogy néhány évvel ezelőtt volt, hogy amikor az államháztar-tási hiánnyal kellett játszani állami szinten, akkor kitalálta a Kormány, hogy minden önkormányzatnak az ilyen projekt pénzeket kincstári számlákra kellett átutalni. Kérdést tett fel arra vonatkozóan, hogy akkor most ez a szabály már nem él?

**Dézsi Ferencné pénzügyi irodavezető** válaszában elmondta, hogy él a szabály, az önkormányzatnak jelenleg is vannak kincstári számlái.

**Szántai László képviselő** hozzátette, hogy véleménye szerint ez még tovább növeli a biztonságot. Külön köszöni mindkét intézményvezető asszonynak a költségvetéshez fűzött kiegészítését. Az óvodával kapcsolatban örömmel olvasta az előterjesztésben, hogy mind a pedagógus létszám növelhető és államilag finanszírozott is jórészt, mind pedig a gyermek létszám megnövekedett, ami már év közben is látható volt, mikor a csoport létszámokról kellett dönteni. Olvasta az előterjesztésben, hogy bizonyos projektek lebonyolításában, mint projektmenedzsment van megbízva a Berettyó Kulturális Központ. Kérdést tett fel arra vonatkozóan, hogy az ezzel kapcsolatos díjazás már benne van-e abban a közel 200 milliós kiegészítésben, ami a költségvetésben szerepel, illetve milyen pályázatokról van szó?

**Kállai Irén igazgató** válaszában elmondta, hogy a nagy városi pályázatok kötelező kommunikációs szerződéseit nyerte el a BKK. Javarészt már kifutottak ezek a pályázatok, a fennmaradó rész összesen nincs 1 millió forint, amit majd megkapnak az Önkormányzattól, ha minden feladatot elvégeztek szerződés szerint. A BKK és az önkormányzat költségvetésében is szerepelnek ezek a tételek.

**Szántai László képviselő** hozzátette, hogy a városfejlesztési iroda működésével kapcsolatban nézegette a táblázatot, ami a járdaépítésről, útfenntartásról, parkgondozásról és ilyen jellegű kiadásokról szól. Egyrészt örömmel látta, hogy a KÖSZI-nél a parkfenntartás közel dupla akkora összegben szerepel, mint tavaly, ami azt feltételezi, hogy a parkok magasabb színvonalon lesznek karbantartva a városban. Ugyanakkor olyan tétel hiányzik a kiadásoknál, mint a magasabb műszaki tartalmú útfelújítás, illetve látott olyan tételeket, például a kátyúzást, ami pedig jóval alacsonyabb összeggel került tervezésre az előző évhez képest. Kérdést fogalmazott meg, hogy ezek miért vannak így, illetve hogyan lesz ez kezelve az év folyamán?

**Muraközi István polgármester** válaszában elmondta, hogy a magasabb műszaki tartalmú utak felújítása külön sorban szerepel a költségvetésben 100 millió forintos összegben. Erre a célra még soha ekkora összeg nem volt betervezve, tavaly a tényleges kiadás ezen a jogcímen 43 millió forint körül volt. Valamiből engedni kellett, valamit pedig előtérbe kellett helyezni. Úgy gondolták, hogy ebben az évben az utak magasabb műszaki tartalmú felújítására szánnának többet, viszont így járdaépítésre és egyéb ilyen kiadásokra kevesebb jut.

**Szántai László képviselő** elmondta, hogy valóban, nem a táblázatban volt ez a tétel, hanem külön volt kiemelve, ami kicsit logikátlan számára, de megkapta a választ.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

Az Ügyrendi, Közrendvédelmi és Településfejlesztési Bizottság 3 igen, 0 nem, 1 tartózkodás mellett az alábbi határozatot hozta:

**5/2022. (I. 25.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az önkormányzat 2022. évi költségvetéséről szóló rendelet-tervezet elfogadását támogatja és a Képviselő-testületnek elfogadásra javasolja.

**Határidő:** 2022. január 27.

 **Felelős:** Nagy Istvánné bizottsági elnök

**3. Napirend:** Előterjesztés a helyi önkormányzati képviselők és bizottsági tagok tiszteletdíjáról szóló önkormányzati rendelet elfogadására

**Muraközi István polgármester** szóbeli kiegészítésében elmondta, hogy ha az előzőekben a költségvetés tárgyalásakor külön kiemelték a bérek emelkedését, akkor most folytatja, mert most is erről lesz szó. A polgármesteri illetmény emeléséről és annak mértékéről törvény született, de azt a képviselő-testületnek is jóvá kell hagynia. Mivel a köztisztviselők és a közalkalmazottak bére is emelkedett, ezért úgy gondolták, hogy a képviselő-testület tagjainak, illetve a bizottságok tagjainak is megpróbálják valamennyivel emelni a tiszteletdíját. Az emelés mértéke közel 20%-os.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

Az Ügyrendi, Közrendvédelmi és Településfejlesztési Bizottság 3 igen, 0 nem, 1 tartózkodás mellett az alábbi határozatot hozta:

**6/2022. (I. 25.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság a helyi önkormányzati képviselők és bizottsági tagok tiszteletdíjáról szóló rendelet-tervezet elfogadását támogatja és a Képviselő-testületnek elfogadásra javasolja.

**Határidő:** 2022. január 27.

 **Felelős:** Nagy Istvánné bizottsági elnök

**4. Napirend:** Előterjesztés a polgármester illetményének és költségtérítésének megállapítására

**Muraközi István polgármester** szóban elmondta, hogy a Parlament tavaly decemberben elfogadta a polgármesterek illetményének és költségtérítésének mértékét, melyet az általuk vezetett település lélekszámának arányában határoztak meg. Ennek elfogadását viszont a képviselő-testületeknek a hatáskörébe is tették, gyakorlatilag egy törvényt megerősít a képviselő-testület döntése.

**Szántai László képviselő** kérdést tett fel arra vonatkozóan, hogy ez gyakorlatilag adható, tehát jogszabályi lehetőség van rá?

**Muraközi István polgármester** válaszában elmondta, hogy a polgármesteri illetményről és a költségtérítésről törvény rendelkezik. A forrást nem biztosítják rá az 5.000 fő fölött települések esetében, azt viszont meghatározzák, hogy a mértéke mennyi.

**Szántai László képviselő** elmondta, hogy olvasta, hogy volt olyan önkormányzat, ahol ezt nem szavazták meg, mert a polgármester elutasította a város anyagi helyzetére hivatkozva.

**Kusai Tamás könyvvizsgáló** hozzátette, hogy itt most nem arról kell dönteni, hogy a képviselő-testület megadja-e, mert ez törvényben van rögzítve, hanem arról, hogy a forrást biztosítja az emelésre.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatokat szavazásra bocsátotta.

Az Ügyrendi, Közrendvédelmi és Településfejlesztési Bizottság 4 igen, 0 nem, 0 tartózkodás mellett az alábbi határozatot hozta:

**7/2022. (I. 25.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 71. § (4) bekezdés f.) pontja alapján Muraközi István polgármester illetményét 2022. január 1-től 975.000.-forintban, azaz Kilencszázhetvenötezer forintban állapítja meg.

Ezzel egyidejűleg a Képviselő-testület a 148/2019. (X.31.) önkormányzati határozatát visszavonja.

**Határidő:** 2022. január 27.

 **Felelős:** Nagy Istvánné bizottsági elnök

Az Ügyrendi, Közrendvédelmi és Településfejlesztési Bizottság 4 igen, 0 nem, 0 tartózkodás mellett az alábbi határozatot hozta:

**8/2022. (I. 25.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 71. § (6) bekezdés alapján Muraközi István polgármester költségtérítését 2022. január 1-től az illetménye 15%-ában, 146.300.-forintban, azaz Egyszáznegyvenhatezer-háromszáz forintban állapítja meg.

Ezzel egyidejűleg a Képviselő-testület a 149/2019. (X.31.) önkormányzati határozatát visszavonja.

**Határidő:** 2022. január 27.

 **Felelős:** Nagy Istvánné bizottsági elnök

Az Ügyrendi, Közrendvédelmi és Településfejlesztési Bizottság 4 igen, 0 nem, 0 tartózkodás mellett az alábbi határozatot hozta:

**9/2022. (I. 25.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 80. § (1) bekezdés alapján Bónácz János alpolgármester illetményét 2022. január 1-től a polgármester illetményének 90%-ában, 877.500.-forintban, azaz Nyolcszázhetvenhétezer-ötszáz forintban állapítja meg.

Ezzel egyidejűleg a Képviselő-testület a 150/2019. (X.31.) önkormányzati határozatát visszavonja.

**Határidő:** 2022. január 27.

 **Felelős:** Nagy Istvánné bizottsági elnök

**5. Napirend:** Előterjesztés Honvédelmi Sportközpont megvalósítására irányuló együttműködési megállapodás elfogadására

**Muraközi István polgármester** kiegészítésében elmondta, hogy 2017. decemberében született döntés arról, hogy a Magyar Kormány Honvédelmi Sportközpontot kíván Berettyóújfaluban megépíteni. Ennek a feltétele az, hogy az önkormányzat tulajdonában lévő területet ingyenesen átruházza az államra, illetve egyéb feltételeket is biztosít a beruházás megvalósításához. Akkor még a jelenlegi Lőtér melletti területet jelölték meg, de akkor még az sem volt biztos, hogy annak az épületnek az átépítésével vagy a lebontásával, esetleg egy új épületnek az építésével történik ez meg. Ekkor még az önkormányzat feladata volt a terület összközművesítése, tehát a közművekkel történő ellátása, az út csatlakozásnak a kialakítása. Ezeknek a költsége több száz millió forint, amiből csak a közművek kiépítése közel 100 millió forint, a közmű csatlakozás pedig további 2-300 millió forint. Emiatt több alkalommal írtak levelet a nemzeti vagyonért felelős miniszternek, több alkalommal tárgyaltak Budapesten, melynek eredményeképpen BMSK Zrt. mint a beruházás lebonyolítója megküldte az önkormányzatnak azt az együttműködési megállapodást, melyben a terület közművesítése és a közút csatlakozás kötelme kikerült az önkormányzat feladatai közül. Úgy gondolja, hogy egy sikeres tárgyalássorozatot követően egy közel 1 milliárd forintos beruházás valósulhat meg a városban. A beruházás az itt élő gyermekek, fiatalok számára teremt 21. századi sportolási körülményeket. Nem utolsó sorban pedig annak a városrésznek, a 42. sz. főút túloldalának a gáz-, illetve a szennyvíz csatlakozásával a Hérnekkerti résznek a közművekkel való ellátottságát tudja segíteni. Ha pedig kialakulna a mostaninál is biztonságosabb csomópont, amiben természetesen kérték a gyalogos átkelőhelynek és járdának a kialakítását, azzal még biztonságosabbá lehet tenni az ott élők és az oda látogató közlekedését.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

Az Ügyrendi, Közrendvédelmi és Településfejlesztési Bizottság 4 igen, 0 nem, 0 tartózkodás mellett az alábbi határozatot hozta:

**10/2022. (I. 25.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság a határozati javaslatot, mely szerint Berettyóújfalu Város Önkormányzata Képviselő-testülete a Berettyóújfalu belterület 72/5 helyrajzi számú, 27.122 m2 területű, kivett gazdasági épület, udvar megnevezésű ingatlanból telekalakítás során létrejövő ingatlanrészen megvalósítandó Honvédelmi Sportközpont beruházás érdekében együttműködési megállapodást köt a BMSK Beruházási, Műszaki Fejlesztési, Sportüzemeltetési és Közbeszerzési Zrt.-vel, támogatja és a Képviselő-testületnek elfogadásra javasolja.

**Határidő:** 2022. január 27.

 **Felelős:** Nagy Istvánné bizottsági elnök

A bizottsági ülés meghívójában 6. sorszámmal szereplő előterjesztést – Előterjesztés az Északi Iparterület hasznosítására benyújtott pályázatok elbírálására – a bizottság tagjai zárt ülés keretében tárgyalták, melyről külön jegyzőkönyv készült.

Ezt követően az Ügyrendi, Közrendvédelmi és Településfejlesztési Bizottság további 4 napirendi pontjának tárgyalása következett.

**6. Napirend:** Előterjesztés a Hajdú-Bihar megyei 4. sz. országgyűlési egyéni választókerületi választási bizottság tagjainak megválasztására

**Dr. Körtvélyesi Viktor jegyző** szóbeli kiegészítésében elmondta, hogy a választási eljárásról szóló 2013. évi XXXVI. törvény 22. § előírásai alapján az országgyűlési egyéni választókerület székhelye szerinti település képviselő-testülete az országgyűlési képviselők általános választásának kitűzését követően, legkésőbb a szavazás napja előtti negyvenkettedik napon (február 20-ig) választja meg az országgyűlési egyéni választókerületi választási bizottság három tagját és legalább két póttagját, személyükre az országgyűlési egyéni választókerületi választási iroda vezetője tesz indítványt. Ezen kívül annyi módosítást tenne, hogy az előterjesztésben és a határozati javaslatban Dr. Asztalos Andrea neve rosszul lett feltüntetve, helyesen Márkusné Dr. Asztalos Andrea.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

Az Ügyrendi, Közrendvédelmi és Településfejlesztési Bizottság 3 igen, 0 nem, 1 tartózkodás mellett az alábbi határozatot hozta:

**12/2022. (I. 25.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a választási eljárásról szóló 2013. évi XXXVI. tv. 22. §. alapján Hajdú-Bihar megyei 4. sz. országgyűlési egyéni választókerületi választási bizottság tagjainak és póttagjainak az alábbi személyeket megválasztja:

Tagok:

Dr. Asztalos Andrea

 4100 Berettyóújfalu, Nyárfa u. 7. szám

 Török Péter

 4100 Berettyóújfalu, Magyar u. 34. szám

 Ulicsné Erdős Erzsébet

 4100 Berettyóújfalu, Füzes utca 7. szám

Póttagok:

Mikóné dr. Szajlai Edit Ibolya

 4110 Biharkeresztes, Szigligeti utca 2/4 szám

 Kurtán Mónika

 4100 Berettyóújfalu, Harmat u. 18. szám

**Határidő:** 2022. január 27.

 **Felelős:** Nagy Istvánné bizottsági elnök

**7. Napirend:** Előterjesztés a szavazatszámláló bizottságok tagjainak megválasztására

**Dr. Körtvélyesi Viktor jegyző** szóbeli kiegészítésében elmondta, hogy a szavazatszámláló bizottságnak csak a településen lakcímmel rendelkező, a központi névjegyzékben szereplő választópolgár lehet tagja. A bizottság tagjainak javasolt személyek nagyrészt olyanok, akik korábban már részt vettek a munkában, továbbá vannak, akik az országos sajtóban megjelent felhívásra jelentkeztek. A tagok felsorolása a határozati javaslatban szerepel.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

Az Ügyrendi, Közrendvédelmi és Településfejlesztési Bizottság 3 igen, 0 nem, 1 tartózkodás mellett az alábbi határozatot hozta:

**13/2022. (I. 25.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a választási eljárásról szóló 2013. évi XXXVI. törvény 24. § (1) bekezdésében kapott felhatalmazás alapján a szavazatszámláló bizottságok tagjainak az alábbi személyeket választja:

 Bodnár-Kőrösi Katalin Bessenyei ltp. 19. fsz. 1.

 Csillag Anikó Bessenyei ltp. 25. 4/15.

Mészáros Lajosné Bessenyei ltp. 23. fsz. 1.

 Lupás Ferencné József A. ltp. B/3. 4/10.

 Varga Imréné József A. ltp. A/1. fsz. 2.

 Vezendiné Borbély Margit Bajcsy-Zs. u. 14. fsz.1.

 Nagy Irma Bajcsy-Zs. u. 12. 4/13.

 Bíróné Hegyi Irén Jolán József A. ltp.C/2. 1/6.

Szémánné Veres Gabriella Babits u. 23.

Rácz Józsefné Gábor Á. u. 1/b.

 Szűcs Tamásné Arany J. u. 23.

 Körtvélyesi Ilona Bessenyei ltp. 10. fsz.3.

Boros-Djeviné Kovács Éva Nefelejcs u. 24.

Gyöngyi Hajnalka Annamária Bem u. 99.

Pellei Lászlóné Földesi u. 29.

Boros-Djevi Richárd Nefelejcs u. 24.

 Szoboszlainé Balogh Erzsébet Bem u. 40.

 Kun Edit Zsuzsanna Csónak u. 14.sz.

 Gyöngyösi Edit Bajcsy-Zs. u. 16. 4/13.

 Hajzer Katalin Kossuth u. 54.

 Varga Julianna Érmellék u. 2.

 Asztalos Lajos Attila Berettyólapos Gátsor 10.

 Bozsódiné Ökrös Mária Viola Bajcsy-Zs. u. 23. 3/13.

Nagy Sándor Istvánné Thököly u. 4.

 Pető Lajosné Petőfi u. 42.

 Simonné Kiss Renáta Magyar u. 39.

Szűcs Jánosné Váci M. u. 4.

 Halasné Süveges Mária József A. u. 31/3.

Kádár József Egressy u. 19.

 Szabó Gézáné Batthyány u. 23.

 Kurcz Beatrix Bocskai u. 15. 1/6.

Magyarné Mezei Mária Petőfi u. 44.

 Nagy Sándor Szigligeti u. 14/a.

 László Zsuzsanna Liszt F. u. 59.

Pál Lászlóné Attila u. 10.

 Vinczéné Mihály Edina Juhász Gy. u. 18.

 Bíró Judit Nyáras u.52.

Ertsey Zsigmond Istvánné Tarcsai u. 27.

 Harasztosi Barnabásné Gyulai P. u. 2.

 Ináncsi Tamás Péterné Bócsi u. 2.

Lele Nikolett Pákász u. 32.

 Teberánné Körtvélyesi Éva Bercsényi u. 26.

 Szító Mónika Csikász u. 10.

 Magdusné Oláh Edit Ölyvös u. 4/b.

 Szabó Zsigmond Rozgonyi u. 12.

 Lackó Györgyné Határ u. 19.

 Papp Sándorné Vadász u. 22.

 Szabó Gábor Istvánné Puskin u. 70.1.a

Aradi Istvánné Jászai M. u. 1.sz.

 Balogh Pálné Bajcsy-Zs. u. 12. 3/10.

 Barta Zoltán Lenkei u. 3.

 Bucziné Balog Andrea Zöldfa u. 18/a.

 Gurmainé Papp Zsuzsanna Zrínyi u. 11/b.

 Gurmai Brigitta Zrínyi u. 11/b.

Gulyás Margit Magyar u. 14.

 Hajnal Jánosné Arany J. u. 23/a.

 Izing Tibor György Bócsi u. 8.sz.

 Királyné Vásárhelyi Magdolna Tóth Á. u. 40

 Kolozsvári Katalin Erzsébet Batsányi u. 8.

 Lele Gáborné Pákász u. 32.

Megyesi Gyula Szabolcska u. 5.

Mészáros Márta Bessenyei ltp. 23. fsz.1.

 Papp Eszter Vadász u. 33.

Papp Sándor Vadász u. 22.

 Szegedi István Tiborné Bajcsy-Zs. u. 12. 4/14.

 Szémán Norbert Bessenyei ltp. 8. 8.ajtó

 Tahóczki Balázs Árpád u. 1/a. I/6.

 Végh Albertné Batsányi u. 3.

**Határidő:** 2022. január 27.

 **Felelős:** Nagy Istvánné bizottsági elnök

**8. Napirend:** Előterjesztés a 2022. évi igazgatási szünet elrendeléséről

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

Az Ügyrendi, Közrendvédelmi és Településfejlesztési Bizottság 3 igen, 0 nem, 1 tartózkodás mellett az alábbi határozatot hozta:

**14/2022. (I. 25.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete a Berettyóújfalui Polgármesteri Hivatal 2022. évi munkarendjében 2022. július 18. napjától 2022. augusztus 19. napjáig, valamint 2022. december 19. napjától 2022. december 30. napjáig terjedő időszakra igazgatási szünetet rendel el.

A Képviselő-testület az elrendelt igazgatási szünet kapcsán – a zavartalan feladatellátás érdekében – felkéri a jegyzőt a szükséges munkaszervezési intézkedések megtételére, valamint arra, hogy az elrendelt igazgatási szünetről a lakosságot és a társhatóságokat előzetesen tájékoztassa.

**Határidő:** 2022. január 27.

 **Felelős:** Nagy Istvánné bizottsági elnök

**9. Napirend:** Előterjesztés a polgármester 2022. évi szabadságának meghatározására

Az előterjesztéssel kapcsolatban hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

Az Ügyrendi, Közrendvédelmi és Településfejlesztési Bizottság 3 igen, 0 nem, 1 tartózkodás mellett az alábbi határozatot hozta:

**15/2022. (I. 25.) Ügyrendi, Közrendvédelmi és Településfejlesztési Bizottsági Határozat**

Az Ügyrendi, Közrendvédelmi és Településfejlesztési Bizottság az alábbi határozati javaslat elfogadását javasolja a Képviselő-testületnek:

Berettyóújfalu Város Önkormányzata Képviselő-testülete Muraközi István polgármester 2022. évi szabadságának ütemezését jelen határozat melléklete szerint jóváhagyja.

1. sz. melléklet

**Muraközi István polgármester 2022. évi szabadságának ütemezése**

2022. Február 28- Március 04-ig 5 nap

2022. Július 04-15-ig 10 nap

2022. Augusztus 01-12-ig 10 nap

2022. Szeptember 12-16-ig 5 nap

2022. November 07-11-ig 5 nap

2022. December 27-30-ig 4 nap

**Határidő:** 2022. január 27.

 **Felelős:** Nagy Istvánné bizottsági elnök

A levezető elnök megköszönte a jelenlévők munkáját és az ülést 1759 perckor bezárta.

k.m.f.

 Szántai László Dr. Zákány Zsolt

 Ügyrendi, Közrendvédelmi és Pénzügyi Bizottság Elnöke

Településfejlesztési Bizottság Tagja

 Vitányi Ferenc Csarkó Imre

 Ügyrendi, Közrendvédelmi és Pénzügyi Bizottság Tagja

Településfejlesztési Bizottság Tagja

Mile Sándor

 jegyzőkönyvvezető